Maktabgacha taʼlim muassasalarining faoliyatini takomillashtirish toʻgʻrisida
(resolution, 2021-05-21)

Oʻzbekiston Respublikasi Prezidentining “2017 — 2021-yillarda maktabgacha taʼlim tizimini yanada takomillashtirish chora-tadbirlari toʻgʻrisida” 2016-yil 29-dekabrdagi PQ-2707-son qaroriga muvofiq Vazirlar Mahkamasi qaror qiladi: 2. Oʻzbekiston Respublikasi Xalq taʼlimi vazirligi ikki oy muddatda: Oʻzbekiston Respublikasi Bandlik va mehnat munosabatlari vazirligi va Moliya vazirligi bilan kelishgan holda davlat maktabgacha taʼlim muassasalarining namunaviy shtat birliklarini; davlat maktabgacha taʼlim muassasalarining namunaviy ustavini ishlab chiqsin va belgilangan tartibda tasdiqlasin. 3. Belgilab qoʻyilsinki: davlat maktabgacha taʼlim muassasalarida nutqi, eshitishi va koʻrishida yengil nuqsonlar boʻlgan bolalarga xizmat koʻrsatish uchun defektolog shtat birligi joriy etiladi; psixik rivojlanishida nuqsonlar boʻlgan bolalarni jismoniy yoki psixik rivojlanishida nuqsoni boʻlgan bolalar uchun ixtisoslashtirilgan davlat maktabgacha taʼlim muassasalaridan tashqari boshqa davlat va nodavlat maktabgacha taʼlim muassasalariga qabul qilishga yoʻl qoʻyilmaydi; jismoniy yoki psixik rivojlanishida nuqsoni boʻlgan bolalar uchun ixtisoslashtirilgan davlat maktabgacha taʼlim muassasalari rahbar, pedagog va tibbiyot xodimlarining lavozim maoshlari va bazaviy tarif stavkalariga 100 foiz miqdorida qoʻshimcha toʻlov saqlab qolinadi. 4. Oʻzbekiston Respublikasi Xalq taʼlimi vazirligi Oʻzbekiston matbuot va axborot agentligi hamda Oʻzbekiston milliy teleradiokompaniyasi bilan birgalikda ommaviy axborot vositalarida maktabgacha taʼlim muassasalarining faoliyatini takomillashtirish hamda bolalarni maktabga tayyorlashning mazmuni va mohiyati yuzasidan targʻibot-tashviqot ishlarini keng yoritsinlar. 5. Oʻzbekiston Respublikasi Hukumatining 5-ilovaga muvofiq ayrim qarorlari oʻz kuchini yoʻqotgan deb hisoblansin. 6. Vazirliklar va idoralar oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 7. Mazkur qarorning bajarilishini nazorat qilish Oʻzbekiston Respublikasi Vazirlar Mahkamasining Taʼlim, ilm-fan va yoshlar siyosati masalalari axborot-tahlil departamentiga yuklansin. 1. Vazirlar Mahkamasining “Davlatga qarashli boʻlmagan maktabgacha bolalar muassasalari tarmogʻini tashkil etish va rivojlantirish chora-tadbirlari toʻgʻrisida” 1999-yil 24-iyundagi 313-son qarori (Oʻzbekiston Respublikasi QT, 1999-y., 6-son, 33-modda) 2-bandining ikkinchi va uchinchi xatboshilari, shuningdek 7, 8 va 10-bandlari. 2. Vazirlar Mahkamasining “Maktabgacha taʼlim sohasidagi normativ-huquqiy hujjatlarni tasdiqlash toʻgʻrisida” 2007-yil 25-oktabrdagi 225-son qarori (Oʻzbekiston Respublikasi QT, 2007-y., 10-son, 60-modda). 3. Vazirlar Mahkamasining “Davlat maxsus maktabgacha taʼlim muassasalarining faoliyatini takomillashtirish chora-tadbirlari toʻgʻrisida” 2010-yil 18-iyundagi 117-son qarori (Oʻzbekiston Respublikasi QT, 2010-y., 6-son, 32-modda). 4. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida (Vazirlar Mahkamasining “Maktabdan tashqari taʼlim tizimini yanada takomillashtirish chora-tadbirlari toʻgʻrisida” 2011-yil 28-fevraldagi 50-son hamda “Xalq taʼlimi hududiy organlari tuzilmasini takomillashtirish toʻgʻrisida” 2011-yil 1-martdagi 52-son qarorlari)” 2011-yil 20-iyundagi 183-son qaroriga (Oʻzbekiston Respublikasi QT, 2011-y., 6-son, 55-modda) ilovaning 12-bandi.